Pink Floyd World Tour 1968

סיבוב ההופעות Pink Floyd World Tour התחיל עם קשיים ללהקת פינק פלויד בשל עזיבתו של הגיטריסט/סולן וכותב השירים העיקרי, סיד בארט, בינואר 1968. בארט ניגן עם הלהקה בינואר, עם תחילת ההקלטות של אלבומם השני A Saucerful of Secrets, וכך הפכו לזמן קצר לחמישייה עם הוספתו הרשמית של דייוויד גילמור כגיטריסט המוביל. אולם במהרה גילמור החליף את בארט לחלוטין, והודעה רשמית מטעם הלהקה על עזיבתו של בארט יצאה באפריל של אותה שנה בסמוך ליציאתו של אלבומם השני לחנויות. בארט היה חלק משמעותי בהופעות של פינק פלויד בשל תפקידו המרכזי כזמר הראשי. היעדרו של בארט כפה על הבסיסט, רוג'ר ווטרס לתפוס את מקומו על הבמה. ווטרס תפס את המקום במשך סדרה של הופעות באירופה, רובן התרחשו כחלק מפסטיבלים שבהם הופיעו להקות ואמנים רבים. עם נסיעתם של חברי הלהקה להופעות בארצות הברית, ביולי של אותה שנה, רשימת השירים של ההופעות לראשונה הציגה יותר שירים מתקליטם השני A Saucerful of Secrets מאשר מתקליטם הראשון The Piper at the Gates of Dawn. סיבוב ההופעות התחיל ב-17 בפברואר בהולנד והסתיים בהולנד ב-28 בדצמבר. במהלך סיבוב ההופעות, הלהקה הייתה מחויבת לחוזה הקלטות ומדי פעם נקטע הסיבוב בשביל הקלטות אלו. לאחר עזיבתו של בארט, רבים משיריו התחילו לצאת מרשימת השירים שהלהקה ביצעה בהופעות, אולם חלק מהם נותרו ברשימה זו עד ל-1971. במיוחד בולטים: Astronomy Domine‏ ו-Interstellar Overdrive‏. Astronomy Domine אף הורחב והוכפל באורכו עם תוספות של סולו קלידים בין הבתים. גם השיר Set the Controls for the Heart of the Sun (בתרגום חופשי: "קבע את הכיוון ללב השמש") שנוגן על ידי הלהקה רבות ב-1967 עם בארט, הורחב משמעותית על ידי הוספה של צלילי קלידים ונגינת גיטרה משמעותיים יותר, ונוגן על ידי הלהקה כמעט בכל הופעה עד ל-1972. כלי הגונג, שנכנס לשימוש באחת מההופעות הראשונות של הלהקה שזכו לחשיפה ציבורית, משחקי מאי (Games for May) ב-1967 בתקופה שלפני גילמור, הפך גם הוא לסמל אופייני להופעות הלהקה ב-1968. השיר של ווטרס Careful with That Axe, Eugene (בתרגום חופשי: "זהירות עם הגרזן הזה, יוג'ין"), שהוצג לראשונה בתחילת 1968 תחת השם "Murderistic Women" (בתרגום חופשי: "נשים רצחניות") וגם תחת השם "Keep Smiling People" (בתרגום חופשי: "המשיכו לחייך אנשים") התפתח אף הוא בתקופה זו להיות חלק אינטגרלי מהופעות הלהקה עד ל-1973. השיר, בדומה לשירים אחרים מהרפטואר המוקדם של הלהקה, פותח והורחב מרצועה של 4 דקות בתחילת מסע ההופעות, עד ל-8 דקות ומעלה לקראת סיום מסע ההופעות של 1968. שיר נוסף שנכנס לתוך רשימת השירים של הלהקה היה "The Massed Gadgets of Hercules" (בתרגום חופשי: "המכשירים המצטברים של הרקולס"), שהיה גרסה מוקדמת וקצרה יותר של השיר A Saucerful of Secrets (בתרגום חופשי: "קערה מלאת סודות"). בדומה ל"Eugene" גם "Hercules" פותח והוארך מ-6 דקות לכ-11 דקות במרוצת מסע ההופעות של 1968. רשימת השירים האופיינית של מסע ההופעות כללה לרוב את השירים הבאים: "Astronomy Domine" "Interstellar Overdrive" "Set The Controls For The Heart Of The Sun" ".Pow R. Toc H "Let There Be More Light" "The Massed Gadgets of Hercules" (בוצע לראשונה ב-23 במאי, מאוחר יותר שונה שמו ל-"A Saucerful of Secrets‏) "Flaming" "Keep Smiling People" גרסה מוקדמת של השיר "Careful with That Axe, Eugene" שירים נוספים Remember A Day - נוגן פעם אחת ב-6 במאי 1968 It Would Be So Nice - נוגן פעם אחת ב-11 במאי 1968 Matilda Mother - נוגן פעם אחת ב-26 במאי 1968 דייוויד גילמור - גיטרות ושירה רוג'ר ווטרס - בס ושירה ריצ'רד רייט - קלידים ושירה ניק מייסון - תופים רוי הארפר - מצילתיים ב-"Saucerful of Secrets" בהופעה ב-29 ביוני בהייד פארק Schaffner, Nicholas (2005). "Prologue – Wish You Were Here". Saucerful of Secrets: The Pink Floyd Odyssey (New ed.). London: Helter Skelter. p. 15. ISBN 1-905139-09-8. Manning, Toby (2006). "The Underground". The Rough Guide to Pink Floyd (1st ed.). London: Rough Guides. p. 45. ISBN 1-84353-575-0. Manning, Toby (2006). "The Albums". The Rough Guide to Pink Floyd (1st ed.). London: Rough Guides. p. 160. ISBN 1-84353-575-0. Mabbett, Andy (1995). The Complete Guide to the Music of Pink Floyd. London: Omnibus,. ISBN 0-7119-4301-X. Hodges, Nick and Priston, Ian (1999), Embryo: A Pink Floyd Chronology 1966–1971. Cherry Red Books, p. 126. רשימה מלאה של תאריכי הופעות ומיקומן של להקת פינק פלויד בין השנים 2005-1964